b"\n_START_ARTICLE_\nBoval\n_START_PARAGRAPH_\nEl boval \xc3\xa9s una varietat de cep negra. \xc3\x89s un cep molt auster, resistent a les inclem\xc3\xa8ncies clim\xc3\xa0tiques i a les plagues, i molt productiu. El ra\xc3\xafm \xc3\xa9s mitj\xc3\xa0 i apinyat. El gra \xc3\xa9s mitj\xc3\xa0, rod\xc3\xb3 i suc\xc3\xb3s._NEWLINE_\xc3\x89s una varietat aut\xc3\xb2ctona de la costa valenciana com ho \xc3\xadndica el seu nom catal\xc3\xa0 que ja fou nomenada a la literatura cl\xc3\xa0ssica del segle XIV. Al llarg dels segles XVIII i XIX per\xc3\xb2, es va adaptar molt b\xc3\xa9 a la comarca interior de la Plana d'Utiel, on es cultiva majorit\xc3\xa0riament i es considera, err\xc3\xb2niament, origin\xc3\xa0ria d'aquelles terres. El nom de boval sembla fer refer\xc3\xa8ncia b\xc3\xa9 a la forma, que recorda el cap d'un bou o a la grand\xc3\xa0ria, del gra d'aquesta varietat. Des del catal\xc3\xa0 s'ha est\xc3\xa8s al castell\xc3\xa0 bobal (malinterpretant el nom com derivat de bobo), al sard bovale i al portugu\xc3\xa8s boal._NEWLINE_El vi \xc3\xa9s d'un color cirera intens, poc alcoh\xc3\xb2lic (d'uns 11\xc2\xba), fruit\xc3\xb3s i d'alta acidesa. S'utilitza sovint en cupatges. Destaquen els vins rosats novells i es complementa b\xc3\xa9 en cupatges per a la crian\xc3\xa7a en fusta._NEWLINE_\xc3\x89s una varietat recomanada a la DO Utiel-Requena, i una varietat autoritzada a la DO Alacant. Tamb\xc3\xa9 es cultiva a Castella-la Manxa. _NEWLINE_Tamb\xc3\xa9 existeix una subvarietat blanca anomenada boval blanc o tortos\xc3\xad."